**KUUSALU VALLA VALIMISKOMISJON**

**KOOSOLEKU PROTOKOLL**

Kiiu 17.12.2019 nr 9

Algus kell 09:00

Lõpp kell 09:30

Koosoleku juhataja: Meeli Vaarik

Koosolekul osalesid: komisjoni esimees Meeli Vaarik, aseesimees Leelo Konton, liikmed Merle Koppel, Ly Korotejev-Piir,

Puudus: Mart Almers; Valdo Voogjärv

**Päevakord**

**1. Volikogu liikme volituste peatamine ja asendusliikme määramine.**

**Päevakorra arutamine:**

**1. Volikogu liikme volituste peatamine ja asendusliikme määramine.**

Ettekandja: valimiskomisjoni esimees Meeli Vaarik

Kuusalu valla valimiskomisjoni 17.09.2019 otsuse nr 6 alusel peatati alates 17.09.2019 kuni 16.12.2019 Kuusalu Vallavolikogu liikme Ingeldrin Aug volitused volikogu liikmena ning määrati alates 17.09.2019 kuni 16.12.2019 asendusliikmeks Kuusalu valla valimiskomisjoni kinnitatud asendusliikmete nimekirja alusel valimisliidu Üks Kuusalu Vald samas nimekirjas valimata jäänud järgmine kanditaat Emil Rutiku.

Kuusalu Vallavolikogu liige Ingeldrin Aug esitas 16.12.2019 (reg 16.12.2019 nr 3943) uue avalduse, milles palub peatada oma volikogu liikme volitused kolmeks kuuks.

Ingeldrin Aug kandideeris valimisliidu Üks Kuusalu Vald nimekirjas. Kuusalu valla valimiskomisjoni 23.10.2017 otsuse nr 13 „Asendusliikmete registreerimine” kohaselt on valimisliidu Üks Kuusalu Vald järgmiseks kandidaadiks Emil Rutiku, kes andis 16.12.2019 nõusoleku (reg 16.12.2019 nr 3944-1) osaleda Kuusalu Vallavolikogu töös.

Otsustati vastu võtta (4 poolt; 0 vastu; 0 erapooletut) Kuusalu valla valimiskomisjoni otsus nr 8 „Volikogu liikme volituste peatamine ja asendusliikme määramine“.

*(allkirjastatud digitaalselt)*

Meeli Vaarik

koosoleku juhataja